**ZMLUVA O DIELO č. ...**

**„**Rekonštrukcia kanalizácie Plaváreň Pasienky – 1. etapa**“**

uzatvorená podľa ust. § 536 a nasl. Obchodného zákonníka v platnom znení a zákona č. č. 343/2015 Z.z. o verejnom obstarávaní a o zmene a doplnení niektorých zákonov (ďalej „**zákon o verejnom obstarávaní**“)

(ďalej „**Zmluva**“)

**Zmluvné strany**

|  |  |
| --- | --- |
| **Objednávateľ:** |  |
| názov:  | **Hlavné mesto Slovenskej republiky Bratislava** |
| sídlo: | Primaciálne námestie 1, 814 99 Bratislava |
| zastúpenie:  | Ing. arch. Matúš Vallo, primátor |
| IČO:DIČ:IČ DPH:bankové spojenie:IBAN:BIC:  | 00 603 4812020372596SK2020372596Československá obchodná banka, a.s.SK34 7500 0000 0002 2503 2353CEKOSKBX |
| (ďalej len „**Objednávateľ**“) |  |
|  |  |
| **Zhotoviteľ:**  |  |
| názov:  | **xxx** |
| sídlo: | xxx |
| konanie:  |  |
| IČO:DIČ:IČ DPH:bankové spojenie:IBAN:BIC:  |  |

(ďalej len „**Zhotoviteľ**“)

(Objednávateľ a Zhotoviteľ ďalej spolu aj ako „**Zmluvné strany**“)

**Článok I.**

**Preambula**

1. Zmluva sa uzatvára ako výsledok verejného obstarávania v zmysle zákona o verejnom obstarávaní. Objednávateľ na obstaranie predmetu Zmluvy použil postup verejného obstarávania pre zákazku s nízkou hodnotou, zabezpečenú verejným obstarávaním na predmet zákazky **„***Rekonštrukcia kanalizácie Plaváreň Pasienky – 1. etapa***“,** ktorého víťazom sa stal Zhotoviteľ.
2. Zmluvné strany berú na vedomie, že predpokladom realizácie diela je schválenie žiadosti o poskytnutie príspevku z Fondu na podporu športu v rámci programu „Výstavba, rekonštrukcia a modernizácia športovej infraštruktúry“ č. 2020/001 slúžiaceho na jeho financovanie. V prípade, že príspevok nebude objednávateľovi poskytnutý, zakladá to právo na odstúpenie od Zmluvy o dielo.

**Článok II.**

**Predmet Zmluvy**

1. Predmetom Zmluvy je realizácia projektu „*Rekonštrukcia kanalizácie Plaváreň Pasienky – 1. etapa*“ vypracovaného Ing. Ľubomírom Bojnákom – ZHP, IČO: 33 811 261 z júla 2019 (revízia č. 1, 02/2021), ako podrobné vymedzenie predmetu zákazky vrátane vypracovaných technických špecifikácií (ďalej ako „**Dielo**“).
2. Predmetom Zmluvy je záväzok Zhotoviteľa zhotoviť pre Objednávateľa riadne a včas Dielo v rozsahu:
3. neoddleliteľnej prílohy č. 1 spôsob určenia ceny, výkaz výmer (ďalej aj ako "**rozpočet**");
4. neoddleliteľnej prílohy č. 2 harmonogram prác (ďalej aj ako „**harmonogram prác**“); a
5. neoddleliteľnej prílohy č. 3 projektová dokumentáciaa technické správy (sprievodná a technická správa);

(ďalej len „**Prílohy**“)

a rovnako záväzok Zhotoviteľa dodať Objednávateľovi všetky s tým súvisiace doklady, týkajúce sa najmä realizácie Diela a jeho kvality.

1. Zhotoviteľ sa zaväzuje zhotoviť Dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených najmä, nie však výlučne, Prílohami. Zhotoviteľ je oprávnený zrealizovať práce nad rámec rozsahu diela vymedzeného projektovou dokumentáciou v zmysle prílohy č. 3 Zmluvy a rozpočtom (ďalej len „**naviac práce**“), výlučne na základe predchádzajúceho písomného dodatku k Zmluve podpísaného obidvomi Zmluvnými stranami. Uzatváranie dodatkov sa riadi príslušnými ustanoveniami zákona o verejnom obstarávaní. Cenu naviac prác, ktoré Zhotoviteľ vykoná bez dodatku k Zmluve o dielo odchýlne od dohodnutého rozsahu Diela, nie je Objednávateľ povinný Zhotoviteľovi zaplatiť. Tieto naviac práce je Zhotoviteľ povinný na vlastné náklady odstrániť v dohodnutej, najneskôr však v 3 dňovej lehote po tom, ako ho Objednávateľ o ich odstránenie požiada. Po márnom uplynutí tejto lehoty je Objednávateľ oprávnený tieto naviac práce odstrániť sám alebo dať odstrániť sám, a to na náklady Zhotoviteľa. Ak takéto naviac práce Objednávateľ dodatočne písomne uzná, patrí Zhotoviteľovi úhrada ich ceny dohodnutej v dodatku k Zmluve, ktorý zmluvné strany podpíšu. Zhotoviteľ sa zaväzuje pri oceňovaní naviac prác použiť rovnakú metodiku a jednotkové ceny tak, ako použil pri spracovaní svojej ponuky a rozpočtu zahrnutých v jednotlivých prílohách Zmluvy, ak sa strany nedohodnú inak.
2. Objednávateľ je oprávnený jednostranne rozhodnúť o nerealizovaní niektorých prác a dodávok, ktoré sú súčasťou rozsahu Diela. V takom prípade sa zníži zmluvná cena Zmluvy o cenu týchto prác a dodávok uvedenú v rozpočte. V zmysle dohody Zmluvných strán nevzniká Zhotoviteľovi v dôsledku využitia práva objednávateľa uvedeného v predchádzajúcej vete žiadny peňažný nárok a to ani titulom náhrady škody, ušlého zisku, úrokov z omeškania či zmluvných pokút.
3. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v Zmluve na svoje náklady, vo vlastnom mene, na svoje nebezpečenstvo riadne, včas, bez vád a nedorobkov a odovzdať zhotovené Dielo Objednávateľovi v zodpovedajúcej kvalite.
4. V prípade nevyhnutnosti je Zhotoviteľ oprávnený navrhnúť riešenie detailov odlišne, ako sú uvedené v projektovej dokumentácii, Zhotoviteľ je takúto úpravu povinný konzultovať s Objednávateľom a jej uskutočnenie podlieha prechádzajúcemu schváleniu Objednávateľa. Zrealizované odlišnosti Zhotoviteľ vyznačí do projektu skutkových stavov – dokumentácie skutočného vyhotovenia Diela.
5. Objednávateľ sa zaväzuje Dielo, riadne zhotovené v súlade so Zmluvou, prevziať a zaplatiť za Dielo dohodnutú cenu podľa podmienok dohodnutých v Zmluve.
6. Zhotoviteľ znáša nebezpečenstvo škody na zhotovovanej veci a uplatnené sankcie orgánov a organizácií, ktoré počas výstavby spôsobí až do dňa riadneho prevzatia Diela Objednávateľom.
7. Objednávateľ sa zaväzuje za riadne a v súlade so Zmluvou vrátane príloh vykonané a Objednávateľom prevzaté Dielo zaplatiť dohodnutú cenu.
8. Dielo je Zhotoviteľ povinný zrealizovať v súlade so svojou predloženou ponukou, podľa projektovej dokumentácie vrátane všetkých jej príloh, podľa pokynov Objednávateľa a podmienok Zmluvy, v súlade s technologickými postupmi prác Zhotoviteľa písomne odsúhlasenými Objednávateľom, v súlade s požiadavkami vyplývajúcimi zo súhlasných stanovísk a povolení dotknutých orgánov a úradov týkajúcich sa Diela, v súlade s platnými technickými normami, platnými všeobecne záväznými právnymi predpismi, ako i s požiarnymi a bezpečnostnými predpismi.
9. Zhotoviteľ potvrdzuje, že sa v plnom rozsahu oboznámil s rozsahom a povahou Diela, sú mu známe technické, kvalitatívne a všetky iné podmienky potrebné k riadnej realizácii Diela a disponuje takými kapacitami a odbornými znalosťami, ktoré sú potrebné na kvalitné, riadne a včasné vykonanie Diela.
10. Zhotoviteľ potvrdzuje, že sa v plnom rozsahu oboznámil aj s miestom vykonávania Diela (povahou a stavom staveniska, jeho príjazdovými, dopravnými a skladovacími možnosťami).
11. Zhotoviteľ je povinný strpieť' výkon kontroly/auditu/overovania súvisiaceho s dodávanými tovarmi, poskytovanými službami a vykonávanými prácami kedykoľvek počas platnosti a účinnosti Zmluvy a to oprávnenými osobami, ktorými sú najmä Objednávateľ a ním poverené osoby, Najvyšší kontrolný úrad SR, príslušná správa finančnej kontroly, certifikačný orgán a nimi poverené soby, orgán auditu, jeho spolupracujúce orgány a nimi poverené osoby, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES a poskytnúť' im všetku potrebnú súčinnosť'.
12. Zhotoviteľ poskytne Objednávateľovi všetku potrebnú súčinnosť počas plnenia Zmluvy je povinný Objednávateľovi na požiadanie predložiť originál doklad alebo úradne overenú kópiu dokladu o poistení zodpovednosti za škodu, pričom toto poistenie bude kryť škody nielen na diele do hodnoty Zmluvy, ale aj hodnotu okolitého majetku objednávateľa do poistnej výšky min. 150 000,- EUR. Účinnosť poistnej zmluvy musí byť platná minimálne počas lehoty realizácie zákazky.

**Článok III.**

**Čas a miesto plnenia**

1. Zhotoviteľ sa zaväzuje vykonať Dielo v termínoch podľa harmonogramu prác dohodnutých v Zmluve, ibaže sa Zmluvné strany nedohodnú inak.
2. Lehota uskutočnenia (kompletného zhotovenia a odovzdania diela) je určená najneskôr do 31.08.2022, so zahájením prác najneskôr do 01.06.2022.
3. Zhotoviteľ je povinný a zaväzuje sa najneskôr do termínu ukončenia realizácie Diela toto dielo riadne vykonať a odovzdať Objednávateľovi.
4. Zhotoviteľ je povinný bez meškania informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela, a môže spôsobiť omeškanie Zhotoviteľa s plnením termínov v zmysle harmonogramu prác.
5. V prípade, že Zhotoviteľ bude v omeškaní s plnením pracovných postupov a etáp harmonogramu prác z dôvodov na jeho strane o 30 a viac kalendárnych dní alebo nedodržiava harmonogramu prác a zároveň neinformuje objednávateľa podľa bodu 4. tohto článku Zmluvy, považuje sa takéto omeškanie alebo nesplnenie povinnosti Zhotoviteľa za podstatné porušenie Zmluvy.
6. V prípade, že Zhotoviteľ mešká so zhotovením Diela podľa bodu 2. tohto článku Zmluvy resp. harmonogramu prác, má Objednávateľ právo žiadať okrem sankcií uvedených v čl. VI., bod 1. a 2. Zmluvy aj náhradu vzniknutej škody, pričom Zmluva ostáva v platnosti. Objednávateľ je oprávnený, nie však povinný, určiť Zhotoviteľovi (zápisom do stavebného denníka) primeraný dodatočný čas plnenia a v prípade, že Zhotoviteľ nezhotoví Dielo ani v tomto dodatočnom čase, má Objednávateľ právo odstúpiť od tejto Zmluvy.
7. Protokolárne odovzdanie predmetu Zmluvy sa uskutoční v zmysle čl. VIII. Zmluvy.
8. Miesto realizácie diela je totožné s miestom odovzdania predmetu Zmluvy.

**Článok IV.**

**Zmluvná cena diela, platobné podmienky a fakturácia**

1. Cena celkom za úplné vykonanie predmetu Zmluvy o dielo je určená dohodou Zmluvných strán v zmysle zákona č. 18/1996 Z.z. o cenách v znení neskorších predpisov a na základe výsledkov verejného obstarávania ako cena celkom vrátane DPH vo výške:

|  |  |  |  |  |
| --- | --- | --- | --- | --- |
| **P.č.** | **Názov predmetu zákazky****(cenová špecifikácia prác a dodávok** **zhotoviteľa)** | **cena celkom (EUR bez DPH)** | **DPH 20% (EUR)** | **cena celkom (EUR s DPH)** |
| 1. | **„Rekonštrukcia kanalizácie Plaváreň Pasienky – 1. etapa“** (rozpočet) |  |  |  |

Zmluvná cena celkom bez DPH slovom: ......................... euro a .............. centov.

Sadzba DPH a výška DPH: 20% slovom: .......................... euro a .............. centov.

Zmluvná cena celkom vrátane DPH slovom: ......................... euro a .............. centov.

1. Cenu za uskutočnené práce uhradí Objednávateľ na základe faktúry.
2. Zhotoviteľ vystaví a odošle Objednávateľovi faktúru v troch vyhotoveniach spolu s uvedenými prílohami v rovnakom počte (ak sa nedohodne s Objednávateľom inak). Prílohy k faktúre k prácam, ktoré sa fakturujú:
	1. Krycí list a Súpis vykonaných prác, pričom položky súpisu vykonaných prác vrátane uvádzaných jednotkových cien položiek musia byť v súlade s položkami prác (resp. tovarov alebo služieb) uvedenými vo výkaze výmer ako neoddeliteľná súčasť schválenej Zmluvy. Krycí list a Súpis vykonaných prác obsahuje obdobie realizácie v ňom uvádzaných prác.
	2. Zisťovací protokol o vykonaných stavebných prácach potvrdený podpisom a pečiatkou Zhotoviteľa.
	3. Kópie príslušných certifikátov a osvedčení.
	4. Fotodokumentácia (všetky fakturované vykonané práce, použité materiály, práce a materiály, ktoré budú pri realizácii diela zakryté, výrobné štítky inštalovaných zariadení) - minimálne 2 detailné digitálne zábery na CD ku každej položke súpisu vykonaných prác, v dvoch vyhotoveniach, zachytávajúce fyzický pokrok realizácie prác, vzťahujúce sa k prácam a dodávkam, ktoré zachytáva vystavená faktúra na súpisoch vykonaných prác. Fotodokumentácia musí byť označená napr. v názve súboru vo vzťahu k realizovaným prácam na stavebnom objekte (položky rozpočtu, ak je to relevantné). Objednávateľ má právo žiadať od Zhotoviteľa doplnenie fotodokumentácie v rozsahu, ktorý je potrebný pre posúdenie skutočnej realizácie deklarovaných prác, resp. môže požadovať vysvetlenie k identifikácii predloženej dokumentácie.
	5. Doplňujúca výkresová a technická dokumentácia k projektu stavby vrátane podrobných špecifikácií a ocenenie súborných položiek rozpočtu na základe vyžiadania Objednávateľa.
	6. Rekapitulácia.
	7. Kópie stránok stavebného denníka.
	8. Súpis vykonaných prác podpísaný stavebným dozorom musí byť zostavený prehľadne, dodržiavať poradie položiek a ich označenie v súlade s položkovitým rozpočtom stavebných objektov.
3. Spôsob fakturácie:

V cene Diela sú zahrnuté všetky náklady na zhotovenie Diela najmä, nie však výlučne: práca, materiál, dopravné náklady, skladné, atesty, vrátane všetkých ďalších dokladov, ktoré sú potrebné na kompletnú realizáciu všetkých zmluvných výkonov a vykonanie predmetu Zmluvy, tak aby Dielo bolo pripravené na protokolárne odovzdanie a užívania schopné. Zhotoviteľ prehlasuje, že cenová ponuka je kompletná a bola vypracovaná na základe prílohy č.1 Zmluvy v súlade s projektovou dokumentáciou. Zhotoviteľ si prepočítal (overil) všetky výmery a tieto aj ocenil v celom rozsahu.

1. Zhotoviteľ znáša na svoje náklady:
	1. dočasné dopravné značenie vrátane jeho odsúhlasenia a povolenia správcom komunikácie;
	2. čistenie miestnych komunikácií dotknutých stavbou;
	3. uloženie odpadu, ktorý je výsledkom jeho činnosti na skládku a doklady o uložení odpadu na skládku;
	4. projekt skutočného prevedenia Diela;
	5. zaujatie verejného priestranstva;
	6. rozkopávkové povolenia;
	7. vytýčenie inžinierskych sietí;
	8. geodetické zameranie.
2. Zhotoviteľ nie je oprávnený vystaviť faktúru bez odsúhlasenia prác naviac Objednávateľom. Pre vznik nároku Zhotoviteľa na vystavenie faktúry za práce naviac je potrebné uzavrieť dodatok k Zmluve. Pre oceňovanie prác naviac ako i odpočty nerealizovaných prác a dodávok sú záväzné jednotkové ceny uvedené v rozpočte. V prípade prác a dodávok naviac, pri ktorých nie je možné stanoviť cenu na základe jednotkových cien podľa cenovej špecifikácie v zmysle rozpočtu, bude cena týchto prác určená dohodou Zmluvných strán.
3. Práce, ktoré Zhotoviteľ nevykoná, alebo vykoná bez písomného príkazu Objednávateľa alebo odchýlne od projektovej dokumentácie a dojednaných zmluvných podmienok, Objednávateľ neuhradí a Zhotoviteľ ich na výzvu Objednávateľa na vlastné náklady odstráni. V prípade, že ich na výzvu Objednávateľa neodstráni, urobí tak Objednávateľ na náklady Zhotoviteľa.
4. Cenu Diela dohodnutú v Zmluve bude možné po dohode s Objednávateľom meniť len vo výnimočných prípadoch, ako je zmena sadzby DPH, resp. zmenou upravenou všeobecne záväzným právnym predpisom a to písomným dodatkom k Zmluve, v rozsahu ešte nevykonaných a nevyfakturovaných prác.
5. Práce budú fakturované podľa tohto článku na základe súpisu skutočne vykonaných prác, v ktorých bude uvedené množstvo merných jednotiek a ich ocenenie v súlade s rozpočtom a odsúhlasené stavebným dozorom Objednávateľa. Ak má súpis prác nedostatky, vráti ho Objednávateľ Zhotoviteľovi na prepracovanie.
6. Splatnosť faktúry je 60 dní od jej doručenia Objednávateľovi.
7. Faktúra bude obsahovať okrem náležitostí uvedených v § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov aj tieto údaje:
8. označenie faktúry a jej číslo, názov a číslo projektu, názov zákazky, názov plnenia,
9. názov a adresu sídla Objednávateľa a Zhotoviteľa a adresu, na ktorú má byť faktúra zaslaná, IČ DPH a IČO Objednávateľa a Zhotoviteľa,
10. číslo Zmluvy a označenie časti Diela,
11. označenie banky a číslo účtu a IBAN na ktorý sa má platiť,
12. dátum vystavenia, dodania a odoslania faktúry a dátum jej splatnosti,
13. výšku fakturovanej čiastky,
14. náležitosti pre účely dane z pridanej hodnoty, najmä dátum dodania,
15. pečiatku a podpis zhotoviteľa (pečiatka v súlade s obchodnými pravidlami spoločnosti).
16. V prípade, že faktúra nebude obsahovať uvedené náležitosti, je Objednávateľ oprávnený ju vrátiť Zhotoviteľovi na doplnenie. Nová lehota splatnosti začne plynúť odo dňa doručenia opravenej faktúry Objednávateľovi.

**Článok V.**

**Povinnosti Zhotoviteľa a spolupôsobenie Objednávateľa**

1. Zhotoviteľ vyhlasuje, že je oprávnený a odborne spôsobilý vykonávať Dielo podľa Zmluvy.
2. Objednávateľ sa zaväzuje odovzdať Zhotoviteľovi a Zhotoviteľ sa zväzuje prevziať stavenisko po písomnom vyzvaní Objednávateľom v termíne podľa časového harmonogramu postupu realizácie prác uvedeného v prílohe č. 2 Zmluvy, najneskôr však na základe písomného vyzvania Objednávateľom do 5 pracovných dní.
3. Zhotoviteľ zodpovedá za ochranu priestoru staveniska, za jeho zabezpečenie proti krádežiam, za vhodné označenie výstražnými tabuľami, ako aj za škody vzniknuté porušením svojich povinností podľa § 373 a nasl. Obchodného zákonníka.
4. Pri užívaní ciest a komunikácií určených na príjazd na stavenisko je Zhotoviteľ povinný plniť povinnosti vyplývajúce zo všeobecne záväzných právnych predpisov a zodpovedá za ich prípadné porušenie a vzniknutú škodu.
5. Zhotoviteľ pri realizácii predmetu Zmluvy je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce.
6. Zhotoviteľ bude viesť od prevzatia staveniska až do protokolárneho odovzdania Diela/stavby o prácach a dodávkach, ktoré vykonáva, stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u stavbyvedúceho Zhotoviteľa na stavbe. Do stavebného denníka je ďalej oprávnený robiť zápisy zástupca Objednávateľa – stavebný dozor. Cestou stavebného denníka nie je možné meniť rozsah, cenu a termín zhotovenia diela.
7. Zhotoviteľ poveruje pre styk s technickým dozorom Objednávateľa svojho stavbyvedúceho ................................... *(doplní pri podpise zmluvy).* Za Objednávateľa bude vykonávať stavebný dozor: ..............................
8. Zmluvné strany považujú stavebný denník za informatívny dokument stavby; z tohto dôvodu vzniká Zhotoviteľovi povinnosť predkladať stavebný denník Objednávateľovi a taktiež vzniká Objednávateľovi povinnosť reagovať písomne formou zápisov do stavebného denníka na zápisy Zhotoviteľa.
9. Zhotoviteľ je povinný predložiť stavebnému dozoru Objednávateľa na schválenie vzorky materiálov, výrobkov, vybavenie a iné náležitosti tvoriace predmet Diela, ktoré nie sú výslovne špecifikované v projektovej dokumentácii.
10. Zhotoviteľ zodpovedá za všetky škody na stavbe, zariadeniach a pozemkoch, ako aj vzniknutých tretím osobám a na veciach pri realizácii prác, ktoré vykonáva Zhotoviteľ, bez ohľadu na to, či tieto boli vykonávané jeho zamestnancami alebo ním poverenými osobami alebo subdodávateľmi. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii Diela odstráni tak, že uvedie poškodenú časť Diela do pôvodného stavu, alebo zaplatí náhradu škody v plnej výške. V prípade vzniku náhrady škody je Objednávateľ oprávnený Zhotoviteľom fakturovanú sumu pomerne znížiť o výšku vzniknutej škody.
11. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN/EN a iných nadväzných predpisov určené projektom Diela.
12. Zhotoviteľ predloží kedykoľvek počas trvania Zmluvy na požiadanie Objednávateľa certifikát systému vnútropodnikovej kontroly a vyhlásenie zhody vlastností na použité stavebné výrobky na predmet zákazky (vrátane počiatočnej skúšky typu) v zmysle zákona č. 133/2013 Z. z. o stavebných výrobkoch alebo ekvivalentných právnych predpisov platných v EÚ.
13. Ak posledný deň lehoty, určený pre plnenie povinností uvedených v Zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na predchádzajúci pracovný deň.
14. Zhotoviteľ sa zaväzuje, že jeho zamestnanci a pracovníci majú požadovanú kvalifikáciu, vykonávajú potrebné práce podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi.
15. Od začatia svojich výkonov až po ich prevzatie Objednávateľom znáša zodpovednosť zodpovedá za škodu a vady Diela Zhotoviteľ. V prípade poškodenia, straty, alebo zničenia už vykonaných prác a dodaných materiálov pred ich prevzatím, je Zhotoviteľ povinný ich bezodkladne, najneskôr však do 10 dní, opraviť, alebo nahradiť na vlastné náklady tak, aby boli pri odovzdaní a prevzatí Diela v bezchybnom stave a v úplnom súlade so zmluvnými podmienkami a nariadeniami Objednávateľa.
16. V prípadoch, v ktorých sa dá nepochybne určiť pôvodca škôd na vykonaných prácach Zhotoviteľa, je Zhotoviteľ povinný ich bezodkladne opraviť, alebo nahradiť a vyúčtovať tým vzniknuté náklady pôvodcovi škôd.
17. Výzvy Zhotoviteľa na spolupôsobenie Objednávateľa pri realizácii Diela je Zhotoviteľ povinný uplatňovať písomne prostredníctvom stavebného denníka a v predstihu, najmenej však 2 pracovné dni vopred.
18. Zhotoviteľ má právo vyvodzovať nároky z titulu prekážok na odovzdanom pracovisku pri vykonávaní diela výlučne vtedy, keď zabraňujúce okolnosti ihneď písomne oznámi Objednávateľovi.
19. Zhotoviteľ sa zaväzuje pri realizovaní Diela dodržiavať záväzné technické normy a ďalšie platné normy vzťahujúce sa na dodávku zmluvných prác a materiálov, platné v Slovenskej republike. Zhotoviteľ použije pre Dielo len nové výrobky, ktoré majú také vlastnosti, aby počas predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie, za čo zodpovedá.
20. Zhotoviteľ sa rovnako zaväzuje, že jeho pracovníci budú nosiť ochranné pracovné pomôcky v súlade s predpismi BOZP.
21. Stavebný dozor Objednávateľa má právo kedykoľvek v pracovnej dobe vyzvať pracovníkov Zhotoviteľa k uskutočneniu skúšky na prítomnosť alkoholu alebo inej omamnej látky; v prípade pozitívneho výsledku resp. odmietnutia, trvale zakázať vstup na pracovisko dotknutému pracovníkovi Zhotoviteľa.
22. Stavebný dozor Objednávateľa je oprávnený dať pracovníkom Zhotoviteľa príkaz prerušiť prácu, ak zodpovedný stavbyvedúci zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo – predmet zmluvy nie je vykonávané v požadovanej kvalite alebo hrozia iné vážne škody.
23. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou, tak, aby mal Objednávateľ prehľad o ľuďoch pohybujúcich sa v rámci staveniska. Firemným štítkom neoznačeného pracovníka má zástupca Objednávateľa právo vykázať zo stavby.
24. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
25. Úspešný uchádzač a jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, **sú povinní** na účely poskytnutia riadnej súčinnosti potrebnej na uzavretie zmluvy **byť zapísaní v registri partnerov verejného sektora.**

**Článok VI.**

**Sankcie a zmluvné pokuty**

1. V prípade omeškania Zhotoviteľa s plnením termínov uvedených v Zmluve podľa harmonogramu prác alebo v prípade omeškania Zhotoviteľa s riadnym a včasným protokolárnym odovzdaním Diela podľa čl. VIII. Zmluvy má Objednávateľ právo na zaplatenie zmluvnej pokuty vo výške 300,- Eur bez DPH za každý aj začatý deň omeškania.
2. Ak bude Zhotoviteľ v omeškaní s riadnym a včasným odstránením vád a nedorobkov za podmienok a v lehotách oznámených Objednávateľom počas realizácie Diela alebo uvedených v protokole o odovzdaní a prevzatí Diela alebo zistených v záručnej dobe, je Zhotoviteľ povinný zaplatiť Objednávateľovi zmluvnú pokutu vo výške 300,- Eur bez DPH za každý ajzačatý deň omeškania až do ich riadneho odstránenia, a to za každú vadu samostatne.
3. V prípade omeškania Objednávateľa so splnením svojho peňažného záväzku akéhokoľvek druhu, vyplývajúceho zo Zmluvy má Zhotoviteľ právo naúrok z omeškania vo výške 0,05 % z dlhovanej čiastky za každý deň omeškania.
4. V prípade, ak sa ktorékoľvek z vyhlásení Zhotoviteľa podľa článku V. bod. 25. tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Zhotoviteľovi aj opakovane.
5. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľovi a to aj z iného existujúceho alebo budúceho zmluvného vzťahu.
6. V prípade zistenia nedostatku na základe čl. V. bod 20. Zmluvy, je Objednávateľ oprávnený požadovať zmluvnú pokutu a jej odpočet vo faktúre – daňovom doklade za mesiac, v ktorom bol zistený nedostatok, 300,- € za každého pracovníka a každý nedostatok.
7. V nadväznosti na čl. V. bod 21. Zmluvy má Objednávateľ zároveň právo uplatniť si u Zhotoviteľa jednorazovú zmluvnú pokutu vo výške 300,- € za každý pozitívny výsledok skúšky, resp. odmietnutia podrobiť sa skúške v zmysle.
8. Zmluvnými pokutami dohodnutými v Zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty.
9. Zmluvné strany vyhlasujú, že zmluvné pokuty dohodnuté v Zmluve považujú za primerané.

**Článok VII.**

**Ukončenie Zmluvy**

1. Zmluvné strany sú oprávnené predčasne Zmluvu ukončiť nasledovne:
2. písomnou dohodou Zmluvných strán;
3. odstúpením od Zmluvy zo strany Objednávateľa v zmysle článku VII. bodov 2. a 3. Zmluvy.
4. Objednávateľ je oprávnený odstúpiť od Zmluvy alebo odobrať Zhotoviteľovi časť prác a výkonov tvoriacich predmet Zmluvy a nechať ich realizovať tretími osobami resp. zamestnancami Objednávateľa na náklady Zhotoviteľa bez ohľadu na jednotkové ceny určené v rozpočte z nasledovných dôvodov na strane Zhotoviteľa, ktoré sa považujú za podstatné porušenie Zmluvy:
5. ak Zhotoviteľ neodôvodnene neprevzal stavenisko alebo sa omeškáva s nástupom a začatím prác a dodávok o viac ako 10 (desať) kalendárnych dní uvedenej podľa Zmluvy;
6. ak Zhotoviteľ nezhotovuje Dielo v požadovanej kvalite a v súlade so Zmluvou;
7. ak Zhotoviteľ je v omeškaní s plnením termínov uvedených v časovom harmonograme postupu realizácie prác uvedených o viac ako 30 (tridsať) kalendárnych dní;
8. ak vzhľadom na hospodársku situáciu alebo postup Zhotoviteľa je nepravdepodobné, že Zhotoviteľ dodrží termíny plnenia podľa harmonogramu prác;
9. ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči Zhotoviteľovi vedie exekučné konanie;
10. ak dochádza k zmenám právnej formy Zhotoviteľa alebo ku zmene vlastníckych vzťahov Zhotoviteľa;
11. z iných dôvodov uvedených v Zmluve.
12. Objednávateľ je rovnako oprávnený od Zmluvy odstúpiť v prípade, že mu Fondom na podporu športu nebude schválená jeho žiadosť o poskytnutie príspevku z Fondu na podporu športu v rámci programu „Výstavba, rekonštrukcia a modernizácia športovej infraštruktúry“ č. 2020/001 slúžiaceho na jeho financovanie. V prípade, že príspevok nebude Objednávateľovi poskytnutý, zakladá to právo na odstúpenie od Zmluvy o dielo, o čom Objednávateľ bezodkladne informuje Zhotoviteľa. Objednávateľ je oprávnený uplatniť si toto oprávnenie bez akýchkoľvek sankcií počast trvania tejto Zmluvy.

**Článok VIII.**

**Odovzdanie a prevzatie diela, záručná doba a zodpovednosť za vady**

1. Prebratie a odovzdanie Diela sa uskutoční v termínoch podľa čl. III. Zmluvy.
2. Zhotoviteľ je povinný písomne bezodkladne oznámiť Objednávateľovi, najneskôr však 3 dni vopred, kedy bude predmet plnenia pripravený na odovzdanie a prevzatie.
3. K preberaciemu konaniu je Zhotoviteľ povinný pripraviť a Objednávateľovi odovzdať tieto doklady:
4. projekt skutkových stavov – dokumentácia skutočného vyhotovenia Diela,
5. porealizačné geodetické zameranie v 2 (dvoch) vyhotoveniach,
6. 2x v písomnej forme atesty a certifikáty, platné v SR a osvedčenia o skúškach použitých materiálov, v slovenskom jazyku a iné zápisy a doklady o vykonaných skúškach realizovaných prác, resp. návody na použitie zabudovaných zariadení.
7. Predmet Zmluvy sa považuje za splnený jeho riadnym, včasným a úplným ukončením bez vád a nedorobkov a odovzdaním Zhotoviteľom a prevzatím Objednávateľom, a to výlučne vo forme písomného preberacieho protokolu podpísaného podľa bodu 6. tohto článku Zmluvy. Objednávateľ je oprávnený prevziať Dielo aj s drobnými vadami a nedorobkami, ktoré samé o sebe ani v spojení s inými nebránia a nesťažujú užívanie Diela a neznižujú jeho hodnotu. Zhotoviteľ je povinný odstrániť tieto vady riadne a včas, t. j. za podmienok a v lehotách oznámených Objednávateľom, v opačnom prípade má Objednávateľ právo odstrániť vady a nedorobky sám alebo ich nechať odstrániť treťou osobou na náklady Zhotoviteľa, pričom pre tento prípad platia primerane ustanovenia bodu 11. tohto článku Zmluvy.
8. Ak Objednávateľ odmietne prevziať Dielo, oznámi túto skutočnosť spolu s dôvodmi, pre ktoré toto Dielo neprevzal, Zhotoviteľovi.
9. O odovzdaní a prevzatí Diela je Zhotoviteľ povinný spísať preberací protokol v 2 vyhotoveniach, z ktorých po 1 vyhotovení obdrží každá zo Zmluvných strán. Preberací protokol musí byť podpísaný oprávnenými zástupcami zúčastnených Zmluvných strán.
10. Preberací protokol bude obsahovať najmä, nie však výlučne:
11. názov projektu, kód projektu;
12. základné údaje o Diele;
13. zhodnotenie akosti zhotoveného Diela;
14. súpis zistených vád a nedorobkov;
15. lehoty na odstránenie vád a nedorobkov;
16. zoznam odovzdávaných dokladov;
17. prehlásenie Zmluvných strán o tom, že Zhotoviteľ Dielo odovzdáva a Objednávateľ Dielo preberá;
18. podpisy oprávnených zástupcov Zmluvných strán;
19. konštatovanie, že dňom odovzdania a prevzatia diela začína plynúť záručná doba a dĺžku jej trvania;
20. termín, do ktorého je Zhotoviteľ povinný vyprázdniť stavenisko.
21. Zmluvné strany sa dohodli, že záručná doba bude trvať 60 mesiacov, s výnimkou zabudovaných komponentov, ktorých výrobcovia ponúkajú kratšie záručné doby. V takýchto prípadoch platia záručné doby uvedené výrobcami. Zhotoviteľ je povinný predložiť záručné listy takýchto zariadení pri preberacom konaní.
22. Záručná doba začína plynúť odo dňa odovzdania a prevzatia Diela spôsobom dohodnutým v Zmluve, pre časti diela, na ktorých boli zistené vady a nedorobky pri odovzdávaní a preberaní Diela dňom ich odstránenia.
23. Ak reklamuje Objednávateľ u Zhotoviteľa vady zhotoveného Diela v záručnej dobe je Zhotoviteľ povinný tieto odstrániť bez zbytočného odkladu bezodplatne.
24. Zmluvná strany sa dohodli na nasledovnom postupe pri oprave závad v priebehu záručnej doby:
25. Objednávateľ oznámi Zhotoviteľovi, bez zbytočného odkladu vady Diela, ktoré sa objavili počas vykonávania Diela alebo pri odovzdávaní a preberaní Diela alebo počas záručnej doby. V oznámení Objednávateľ uvedie ako sa vady prejavujú a požadovaný druh nároku, ktorý si Objednávateľ na základe vady uplatňuje;
26. Zhotoviteľ je povinný nastúpiť do 24 hodín od nahlásenia vady k jej prerokovaniu a bezodkladne po jej prerokovaní nastúpi k jej odstráneniu. V prípade, že Zhotoviteľ neodstraňuje oznámené (reklamované) vady riadne a včas, alebo ak Zhotoviteľ začne vady odstraňovať, ale neodstraňuje ich riadne resp. Objednávateľ predpokladá, že vady nebudú odstránené riadne a včas má Objednávateľ právo odstrániť vady a nedorobky sám alebo ich nechať odstrániť treťou osobou na náklady zhotoviteľa. V takomto prípade Objednávateľ nie je viazaný jednotkovými cenami uvedenými v cenovej špecifikácii prác a dodávok Zhotoviteľa, ktorá je neoddeliteľnou súčasťou Zmluvy. Zmluvné strany sa dohodli, že týmto postupom Objednávateľa nie sú dotknuté ustanovenia Zmluvy týkajúce sa dohodnutej záručnej doby a zodpovednosti zhotoviteľa za vady, ktoré sa počas tejto záručnej doby vyskytnú na predmete tejto zmluvy. Objednávateľ má zároveň nárok na náhradu škody v súvilosti s odstraňovaním následkov vadného plnenia zhotoviteľa v plnom rozsahu.
27. Práva zo zodpovednosti za vady musia byť uplatnené u Zhotoviteľa v záručnej dobe, inak tieto práva zanikajú. Doba od uplatnenia práva až do vykonania opravy sa do záručnej doby nepočíta. Na opravované časti Diela v záručnej dobe sa stanovuje nová záručná doba na 60 mesiacov, ktorá začína plynúť dňom odstránenia vady.
28. Pokiaľ by odstránenie vady bolo spojené s neúmerne vysokými nákladmi a vada by nebránila užívaniu diela, Zmluvné strany sa môžu dohodnúť na primeranej zľave z ceny Diela bez odstránenia vady.
29. Ak Objednávateľ zistí, že kvalita realizovaných výkonov alebo používaného materiálu zhotoviteľom pri realizácii Diela je v rozpore so Zmluvou, alebo že výkony podľa cenovej špecifikácie prác a výkonov Zhotoviteľa sú celkom alebo sčasti nesplnené alebo nevykonané, je Objednávateľ oprávnený po písomnom upozornení Zhotoviteľa primerane znížiť cenu diela. Objednávateľ je povinný pred týmto postupom poskytnúť Zhotoviteľovi primeranú lehotu na odstránenie týchto nedostatkov. Ak Zhotoviteľ neodstráni nedostatky v realizácii Diela v primeranej lehote, Objednávateľ písomne oznámi zníženie ceny diela o primeranú čiastku v zmysle tohto článku Zmluvy a Zhotoviteľovi zaplatí túto pomerne zníženú čiastku na základe faktúry. Nárok na náhradu škody, ktorá by Objednávateľovi vznikla, týmto nie je dotknutý.

**Článok IX.**

**Právne predpisy**

1. Pri plnení Zmluvy sa riadia Zmluvné strany v prvom rade jej ustanoveniami. Vzájomné vzťahy Zmluvných strán Zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka.
2. Zmluvné strany sa budú taktiež riadiť ustanoveniami zákona č. 50/1976 Zb. o územnom plánovaní a stavebnom poriadku (stavebný zákon), zákona č. 17/1992 Zb. o životnom prostredí v znení neskorších predpisov, vyhláškou 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Kvalita vykonaného Diela sa bude posudzovať podľa platných STN/EN a nadväzujúcich predpisov.

**Článok X.**

**Záverečné ustanovenia**

1. Akékoľvek zmeny, alebo doplnenia Zmluvy je možné urobiť len písomnými dodatkami k Zmluve o dielo, ktoré musia byť podpísané štatutárnymi zástupcami oboch Zmluvných strán.
2. Zmluvné strany sa dohodli, že od Zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpeniaod Zmluvy o dielo nepovažuje doručenie faxom alebo e-mailom (elektronickou poštou).
3. Zhotoviteľ prehlasuje, že:
4. prečítal, preveril a pochopil všetky podmienky realizácie Zmluvy so všetkými časťami a prílohami a tieto neobmedzene uznal;
5. potrebné výkony sú mu jasné a bez námietok známe;
6. na základe svojich schopností, technického vybavenia a personálu, ktorý má k dispozícii je schopný uskutočniť zmluvné výkony bezporuchovo, kompletne a funkčne podľa všetkých príslušných STN/EN v stanovených lehotách, termínoch a kvalite.
7. Zmluvné strany sa dohodli, že ustanovenia Zmluvy o týkajúce sa vád predmetu plnenia, záručnej doby, nárokov objednávateľa na náhradu škody, zaplatenie zmluvnej pokuty, nárokov objednávateľa na náhradu zvýšených nákladov, nárokov objednávateľa na zľavu z ceny diela uvedených v Zmluve o dielo zostávajú v platnosti aj v prípade odstúpenia od Zmluvy Objednávateľom ako i v prípade, ak Objednávateľ odoberie Zhotoviteľovi časti prác a výkonov podľa čl. VII. Zmluvy.
8. Objednávateľ je oprávnený jednostranne započítať pohľadávku Zhotoviteľa so svojimi pohľadávkami voči Zhotoviteľovi, ktoré mu vzniknú zo škôd spôsobených Zhotoviteľom alebo sankcií voči Zhotoviteľovi alebo z iných záväzkov Zhotoviteľa voči Objednávateľovi a Zhotoviteľ podpisom tejto Zmluvy dáva objednávateľovi na uvedené svoj súhlas.
9. Zhotoviteľ môže postúpiť akékoľvek práva a povinnosti zo Zmluvy vrátane postúpenia pohľadávky vzniknutej podľa Zmluvy alebo s ňou súvisiacej na tretie osoby výlučne s predchádzajúcim písomným súhlasom Objednávateľa.
10. Zmluva sa riadi právom Slovenskej republiky. Zmluvné strany sa dohodli, že v prípade súdnych sporov vzniknutých zo Zmluvy alebo v súvislosti so Zmluvou je príslušným súdom všeobecný súd Objednávateľa.
11. V prípade, ak by sa niektoré z ustanovení Zmluvy stalo neplatným, táto skutočnosť nespôsobuje neplatnosť ostatných ustanovení tejto Zmluvy.
12. Zmluva sa vyhotovuje v 4 (štyroch) vyhotoveniach, z ktorých 2 (dve) obdrží Objednávateľ a 2 (dve) vyhotovenia Zhotoviteľ.
13. V prípade zmeny obchodného mena, adresy, sídla, alebo čísla účtu v peňažných ústavoch, každá zo Zmluvných strán je povinná oznámiť túto skutočnosť bezodkladne druhej Zmluvnej strane; v opačnom prípade sa má za to, že podľa pôvodných údajov bolo plnené správne.
14. Zmluvné strany sa zaväzujú, že obchodné alebo technické informácie, s ktorými bude Objednávateľ alebo Zhotoviteľ oboznámený v priebehu platnosti Zmluvy, sú predmetom obchodného tajomstva a nebudú použité na akýkoľvek iný než zmluvný účel a nebudú oznámené tretej osobe. Zmluvné strany sú si vedomé následkov, ktoré môžu byť voči ním uplatňované v prípade porušenia tohto záväzku podľa ustanovení Obchodného zákonníka. Toto ustanovenie sa nevzťahuje na údaje známe pred uzavretím Zmluvy alebo na údaje všeobecne známe.
15. Zmluvné strany si Zmluvu pozorne prečítali a prehlasujú, že jej text im je zrozumiteľný, jeho význam zrejmý a určitý, a že Zmluva o dielo je prejavom ich slobodnej a vážnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.
16. Zmluva nadobúda platnosť dňom podpísania oboma Zmluvnými stranami a účinnosť dňom nasledujúcim po dni jej zverejnenia na webovom stránke Objednávateľa, a to v súlade s ustanovením §47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.
17. Neoddeliteľnú prílohu tejto Zmluvy tvoria:

Príloha č. 1 Rozpočet zhotoviteľa (Rekapitulácia nákladov stavby celkom a ocenené výkazy výmer a súpisy prác a dodávok)

Príloha č. 2 Podrobný časový harmonogram prác

Príloha č. 3 Projektová dokumentácia a technické správy (sprievodná a technická správa)

Príloha č. 4 Doklad o poistení zodpovednosti za škody spôsobené pri výkone povolania

Príloha č. 5 Návrh na plnenie kritérií

V Bratislave, dňa ................. V Bratislave, dňa .................

...........................................……………………… ...............................................................

 **Hlavné mesto SR Bratislava xxx**

 **Ing. arch. Matúš Vallo**, primátor xxx

 Objednávateľ Zhotoviteľ